Laura Peñarrubia Planchadell recull el premi com a guanyadora del concurs de cartells de la I Fira de Salut de Burjassot
2025-07-24

Acompanyada dels seus pares, una mica nerviosa i, al mateix temps, emocionada per recollir el seu premi, Laura Peñarrubia Planchadell ha rebut, de mans de l’alcalde de Burjassot, Rafa García i de la regidora de Sanitat, Isabel Mª Mora, la tauleta que l’Ajuntament li ha entregat com a guanyadora del concurs de cartells per a la I Fira de la Salut de Burjassot.

El dibuix creat per Laura es convertirà en la imatge del cartell anunciador de la fira que tindrà lloc dissabte que ve 2 d’abril, al Parc de la Granja, de 10.00 a 19.00 hores.

Al concurs es van presentar un total de 46 obres de les quals es van descartar 14 per no complir la totalitat de les bases. Després d’estudiar les 32 obres restants i després d’intercanviar opinions i valoracions, el Jurat acordava concedir el premi del concurs a Laura.